Държавен вестник, бр. 67, 2012 г., стр. 49

БРОЙ  67	
Д Ъ Р Ж А В Е Н  В Е С Т Н И К 	
СТР.  49  
3. лична карта/личен паспорт (за справка);
4. копие от нотариално заверено пълномощ-
но в случаите, когато заявлението се подава 
от името на упълномощено от ветерана от 
войните лице. 
(3) Директорът на дирекция „Социално 
подпомагане“ или упълномощено от него 
длъжностно лице издава заповед по образец 
съгласно приложение № 5 в 14-дневен срок 
от подаване на заявлението с приложените по 
ал. 2 документи с изключение на тези по т. 3.
(4) Заповедта по ал. 3 се съобщава писмено 
на лицето, подало заявление, в 3-дневен срок 
от издаването є.
(5) В случаите, когато е прието заявление 
с нередовни или липсващи документи, на ли-
цето се дава 14-дневен срок за отстраняване 
на допуснатите нередовности.
(6) Когато в срока по ал. 5 лицето не отстра-
ни нередовностите, директорът на дирекция 
„Социално подпомагане“ или упълномощено 
от него длъжностно лице прекратява произ-
водството по реда на Административнопро-
цесуалния кодекс (АПК), за което лицето се 
уведомява писмено в 3-дневен срок от изда-
ването на заповедта.
(7) Заповедите по ал. 3 и 6 подлежат на 
обжалване по реда на АПК в 14-дневен срок 
от получаването им. 
Чл. 20. По желание на лицето по чл. 19, 
ал.1, отразено в заявление-декларацията, 
отпуснатите средства могат се превеждат по 
касов или безкасов път.
Чл. 21. Изплащането на средствата се из-
вършва до края на месеца, следващ месеца на 
издаване на заповедта по чл. 19, ал. 3.
Чл. 22. В срок два месеца от получаването 
на помощта по чл. 18 ветераните от войните 
представят в дирекция „Социално подпомага-
не“ по постоянния си адрес разходооправда-
телни документи (фактура/и и касов/и бон/
ове), които се прилагат в досието.
Чл. 23. (1) В случай че в срока по чл. 22 не 
бъдат представени изискуемите документи, се 
извършва проверка от длъжностно лице на съ-
ответната дирекция „Социално подпомагане“.
(2) За резултатите от проверката длъж-
ностното лице по ал. 1 съставя констативен 
протокол, който предоставя в тридневен 
срок на директора на дирекция „Социално 
подпомагане“.
(3) В случай на констатирано неизползване 
по предназначение на финансови средства от 
получената еднократна целева помощ дирек-
торът на дирекция „Социално подпомагане“ 
издава мотивирана заповед за възстановява-
нето є заедно със законната лихва. 
(4) Заповедта по ал. 3 подлежи на обжал-
ване по реда на АПК в 14-дневен срок от 
получаването є. 
Чл. 24. (1) В случай че в срока по чл. 22 са 
представени разходооправдателни документи 
за предоставена дентална помощ в размер, 
по-малък от отпуснатата еднократна целева 
помощ, директорът на дирекция „Социално 
подпомагане“ или упълномощено от него 
длъжностно лице издава мотивирана заповед 
за възстановяване на разликата до пълния 
размер на отпуснатата помощ заедно със 
законната лихва. 
(2) Заповедта по ал. 1 подлежи на обжал-
ване по реда на АПК в 14-дневен срок от 
получаването є.
Г л а в а  ч е т в ъ р т а
КОНТРОЛ ПО ПРЕДПИСВАНЕ И ОТ-
ПУСКАНЕ НА ЛЕКАРСТВЕНИ ПРО- 
­ДУК­ТИ И ДЕНТАЛНА ПОМОЩ
Чл. 25. Контролът по спазване изисквани-
ята на тази наредба относно предписване и 
отпускане на лекарствените продукти по чл. 2, 
ал. 1 се осъществява от органите по чл. 72 от 
Закона за здравното осигуряване.
Чл. 26. Регионалната здравна инспекция 
осъществява на територията на областта 
контрол по предоставяне на дентална помощ 
на ветераните от войните по реда на тази на-
редба, като при поискване от АСП проверява 
съответствието на отразените в медицинската 
документация на конкретния пациент диагноза, 
зъбен статус, дентално-протетично лечение и 
вид протеза.
Чл. 27. Контролът по отпускането и изпла-
щането на денталната помощ се осъществява 
по компетентност от изпълнителния директор 
на Агенцията за социално подпомагане или 
упълномощени от него длъжностни лица. 
Чл. 28. Финансовият контрол по издаване 
на фактурите и фискалните бонове или друг 
платежен документ при прилагането на тази 
наредба се извършва от Министерството на 
финансите.
Чл. 29. Установяването на нарушения 
по наредбата, свързани с осигуряването на 
дентална помощ на ветераните от войните, 
съставянето на актове, издаването и обжал-
ването на наказателните постановления се 
извършват при условията и по реда на Закона 
за административните нарушения и наказания. 
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Код на НЗОК“ означава буквено-цифров 
код, чиято първа буква отговаря на първо ниво 
на Анатомо-терапевтичната класификация на 
Световната здравна организация, възприета в 
Република България.
2. „Валидност на рецептата“ означава 
срокът, за който тя може да бъде изпълнена 
в аптеката.